Iż-żmien itir. Għaddew 82 sena minn meta Mons. Ġużeppi Depiro ifforma l-Banda San Ġużepp. Bħalissa, Mons. Ġużeppi Depiro qiegħed fil-proċess biex jiġi bbeatifikat. Aħna l-unika soċjetà li l-fundatur tagħha f'qasir żmien jista' jkun beatu. Ħafna nies jistaqsu għaliex il-banda tagħna ma jisimhiex għall- Madonna ta' Loretu. Veru, hija xi ħaġa stramba, pero x'ħin tgħidilhom li din il-banda ffurmat ruħha minn tfal orfni fid-dar ta' San Ġużepp ġewwa Għajnsielem, Mons. Depiro għoġbu jagħtiha l-istess isem. 82 sena ta' storja, pero din is-soċjetà jonqosha xi ħaġa biex tkun kompluta minn kollox. Każin sabiħ għandha, bandisti tal-post għandha, l-aljievi ma jonqsux, imma fejn niġbru l-mużika għad m'għandniex. Meta xi snin ilu, il-kumitat preżenti ġie ffurmat, iddeċieda li jirranġa l-kamra fejn jiltaqa' l-kumitat. Imma kamra tal-kumitat mingħajr arkivju mhi xejn. Id-disinn ta' dan l-arkivju sar minn Silvio Pace, minn Ħal Qormi. Hu mistenni li dan l-arkivju jkun lest fix-xhur li ġejjin. Biex wieħed jimla dan l-arkivju, hemm bżonn diversi biċċiet ta' mużika. Kull surmast li kellha din il-banda ħalla xi mużika. L-ewwel tlett surmastrijiet kienu Mro Anton Muscat Azzopardi, Mro Mikiel Farrugia u Mro Ġanni Vella. Dan tal-aħħar jiġi missier il-Profs. Joe Vella, surmast attwali tal-Banda Ċittadina La Stella u tal-Konti Ruġġieru tar-Rabat Malta. Xi żmien ilu kont avviċinajt lill-Professur Vella u għedtlu li missieru kien surmast tal-banda tagħna fil-bidu tagħha. Is-Surmast Vella mill-ewwel ftakar u qalli li meta kien żgħir kien jinżel ma' missieru meta dan tal-aħħar kien jgħallem il- banda f'Għajnsielem. Fil-fatt billi l-banda ma kellha l-ebda mużika minn tiegħu, il-Profs. Joe Vella rregala lis-Soċjetà San Ġużepp xi biċċiet tal-mużika fosthom l-Innu lil Għawdex, Preludio, Rewwixta, Fanfares for an occasion u l-marċ brijuż Charlton li ġie rrekordjat ukoll fis-CD il-ġdid li ħarġet il-banda għall-festa ta' din is-sena. Minn dawn it-tlieta, is-surmast l-aktar li ħalla mużika lill-banda kien is-Surmast Mikiel Farrugia, fejn fosthom insibu arranġamenti ta' opri bħal La Traviata u r-Rigoletto, xi sinfoniji bħal San Giorgio, Santa Lucia u In Memoria di Melita Bernardo di Puo. Wara li l-banda kienet waqfet milli ddoqq fi żmien il- gwerra, fis-sena 1966 reġgħet iffurmat taħt Mro Joseph Farrugia, iben is-surmast Mikiel Farrugia. Dan is- surmast ħalla diversi marċi kemm brijużi fosthom Anna Maria, Michelle, l-Innu lill-Banda San Ġużepp, kif ukoll funebri fosthom Wied tad-Dmugħ, Consummatum Jikteb is-Segretarju Loretu Galea Wara s-surmast Farrugia, il- kumitat ħatar lis-surmast Mellieħi Mro Joseph Nazzareno Sammut. Dan is- surmast ħalla wkoll diversi biċċiet tal-mużika fosthom Innu lill-Madonna ta' Loretu, Innu lil San Ġużeppu diversi marċijiet kemm brijużi kif ukoll funebri. Fl-10 ta' Frar 2003, is-surmast preżenti Mro Sunnv Galea ħa l-inkarigu ta' surmast tal-Banda San Ġużepp. Niftakar li meta mort id-dar tiegħu, qalli li jixtieq jirregala ħafna marċi funebri u brijużi lill- banda San Ġużepp. Fil-fatt il-kumitat aċċetta din il-proposta u bħala ringrazzjament rrekordjajna żewġ CDs b'marċijiet funebri u brijużi tal-istess surmast. Barra dawn, ikkompona diversi innijiet fosthom Innu Marċ lill-Madonna ta' Loretu, Innu lil Għajnsielem, Innu lid-Duluri, Innu Reliġjuż lil Mons. Ġużeppi Depiro u l-marċ bil-kliem Qawwa Żgħażugħa. Kemm ilu surmast, ikkompona biċċiet mużikali għall- programm tal-festa li jsir kull sena fosthom Sinfonia Aria di Festa, Preludio in Sol Minore, Romance in Ab, Overture No. 1 in Bb, Sarabanda u għal din is-sena, ikkompona s-sinfonija Lirica. L-Assistent Surmast tal-Banda, Mro Frankie Debono rregala u għadu jirregala wkoll diversi mużika għall- programm annwali fejn jidderiġihom hu stess. Is- Surmast tal-aljievi Anthonv Galea, kiteb ukoll marċi brijużi fosthom Mark Antonio u Francesca u kif ukoll funebri fosthom AI Mio Migliore Amico u AI Mia Sorella in Cielo -— Catherine. Minn barra dawn, il-banda San Ġużepp għandha wkoll diversi biċċiet ta' mużika u marċijiet kemm brijużi, kif ukoll funebri ta' diversi surmastrijiet oħra magħrufa sew fil-gżejjer Maltin. Bħala arkivista, nixtieq nirringrazzja lil dawn is-surmastrijiet kollha li għoġobhom jirregalaw lill-banda din il-mużika. Ma rridx ninsa lil dawk il-benefatturi li xtraw xi mużika u rregalawha lill-banda. Issa li din il-ħolma ta' arkivju ġdid, daqt issir realtà, il-banda se tiggwadanja aktar. Hekk il-mużika li għandha l-banda tagħna tkun aċċessibbli faċilment u miżmuma f'post aħjar.